Kopreus

Kopreus (Kopreus) je v gréckej mytológii syn élidskeho kráľa Pelopa.Apollodoros, Bibliotheca, 2,5,1.

Keď po zásahu pomstychtivej Héry, hrdina Herakles v zatemnení mysle zabil svoje deti, ktoré mal so svojou prvou manželkou Megarou, odišiel si po radu do delfskej veštiarne, ako sa zo svojho strašného činu očisť. Pýtia mu odpovedala, že to dosiahne, len ak vstúpi do služieb mykénskeho kráľa Eurysthea a vykoná dvanásť ním prikázaných prác. Keď ho potom Eurystheus zazrel, dostal z jeho mohutnej postavy taký strach, že sa mu osobne neodvážil nič rozkázať, a poveril tým svojho hlásateľa Koprea. Len čo potom Herakles splnil prikázanú úlohu, pred Levskou bránou ho čakal Kopreus s novou úlohou.

Podľa antického autora Apollodora, Kopreus utiekol do Mykén, keď zabil Eliďana Ifita a do služieb kráľa Eurysthea vstúpil tiež ako Herakles, aby sa svojej viny zbavil. Kopreus mal syna Periféta, ktorý na strane Achájcov bojoval v trójskej vojne a padol v boji s trójskym princom Hektorom.Homér, Iliada, 15,635-640. 

 Referencie a bibliografia 

Kategória:Postavy gréckej mytológie